ⴰⵣⵔⴼ

thumb|ⵉⵎⴰⵏ ⵏ ⵜⴰⵣⵔⴼⵜ.
**ⴰⵣⵔⴼ** ⵉⴳ ⵎⴰⵕⵕⴰ ⵏ ⵉⵍⴳⴰⵎⴰⵏ ⴷ ⵜⵖⴰⵔⴰⵙⵉⵏ ⵍⵍⵉ ⵢⵓⵎⵣⵏ ⴰⵎⵇⵓⵏ ⵏⴳⵔ ⵎⵉⴷⴷⵏ ⴷ ⴰⵎⵇⵓⵏ ⴰⴳⵏⵙⵓ ⵏ ⵡⴰⵎⵓⵏ ⴷ ⵏⴳⵔ ⴰⵜⴰⵔⴰⵙ ⴷ ⵓⵡⴰⵏⴽ. ⴷ ⵉⴳ ⵢⴰⵏ ⴰⵎⴰⵙⵙⴰⵏ ⴰⵏⴰⵎⵓⵏ . ⴷ ⴳⵓⵜⵜⵏ ⵉⵙⵏⵎⴰⵍⵏ ⵏ ⵓⵣⵔⴼ ⴰⵛⴽⵓ ⵉⵙⵎⵓⵏ ⵜⵓⴳⵜ ⵏ ⵜⵖⴰⵡⵙⵉⵡⵉⵏ ⴰⵎ: ⵉⵣⵔⴼⴰⵏ , ⵉⵙⵍⴳⴰⵏⵏ, ⵜⴰⵙⵔⵜⵉⵜ, ⵜⵉⵎⵔⵙⵓⵍⵉⵜⵉⵏ , ⵜⵉⵙⵓⵏⵜⵉⵜⵉⵏ ⴷ ⵜⴰⵣⵣⵓⵍⵉⵏ. ⵉⵖ ⵔⴰⴷ ⵏⵙⴰⵡⵍ ⵅⴼ ⵓⵏⵓⵃⵢⵓ ⵏⴳⵔ ⴰⵙⵍⴳⵏ ⴷ **ⵓⵣⵔⴼ** ⴰⵔ ⵏⵙⴰⵡⴰⵍ ⵅⴼ ⴰⵙⵓⴷⵙ ⴰⵙⵍⴳⴰⵏ ⴰⵙⴰⵎⵓ ⵏ ⵎⴰⵕⵕⴰ ⵉⵍⵓⴳⵏⵏ ⴷ ⵜⵖⴰⵔⴰⵙⵉⵏ ⴷ ⵉⵎⵏⴰⴷⵏ ⵏ ⵉⵙⵍⵎⴰⴷⵏ ⵏ ⵓⵣⵔⴼ ⴷ ⵉⵣⴼⵔⴰⵏ ⴰⵎ ⵜⴰⴷⵔⴼⵉⵜ, ⴰⵏⵖⵎⴰⵙ ⴷ ⵜⵉⵍⴻⵍⵍⵉ ⵏ ⵓⵡⵏⵏⵉ, ⴳ ⵜⵙⴳⴰ ⵢⴰⴹⵏⵉⵏ ⴰⵙⵍⴳⵏ ⵉⴳⴰ ⵉⵍⵓⴳⵏⵏ ⵏⵏⴰ ⵉⵙⵓⴷⵙⵏ ⴽⵔⴰ ⵏ ⵉⴳⵔ ⵉⵜⵜⵢⵓⵔⵔⴰⵏ ⴰⵔ ⵉⵜⵜⴽⴽⴰ ⵙⴳ ⵓⴱⵕⵍⴰⵎⴰⵏ. ⵙ ⵓⵙⴳⵣⵍ **ⴰⵙⵍⴳⵏ** ⵉⴳⴰ ⵢⴰⵏ ⵙⴳ ⵜⵡⵉⵍⴰ ⵏ **ⵓⵣⵔⴼ**  ⵍⵍⵉ ⵉⴳⴰⵏ ⴰⵥⵓⵕ ⵏ ⴽⴰ ⵎⴰⴷ ⵉⵣⴷⵉⵏ ⵙ ⵜⵓⵙⵙⵏⴰ ⴰⴷ.

## ⴰⵙⵏⵎⵍ ⵏ ⵓⵣⵔⴼ
ⴽⵔⴰ  ⵉⴳⴰ ⵜⵜ ⴰⵙⵏⵎⵍ ⵉⵟⵟⴰⴼ ⵜⴰⵏⵏⴰⵢⵜ ⵏⵏⵙ ⵍⵉⵖ ⵉⴳ ⵜⴰⵎⴰⵙⵙⴰⵏⵜ ⵜⴰⵏⴰⵎⵓⵏⵜ. ⴼ ⵖⵉⴽⴰⵏ ⴰⵙ ⵉⵛⵇⴰ ⴰⵔⵎⵎⵓⵙ ⵏ ⴰⵣⵔⴼ ⴰⵎ  ⵜⵓⵙⵏⴰⴽⵜ ⴷ ⴰⴼⵉⵣⵉⴽ ⴷ ⴰⴽⵉⵎⵉⴽ . ⴰⵎⴰⵙⵙⴰⵏ ⴰⴷ ⵉⴳⴰ ⵢⴰⵏ ⵉⴳⵔ ⵏⵏⴰ ⵉⵙⵙⴰⵏ ⵙ ⵓⵙⵏⴼⵍ ⴷ ⵓⵙⴱⵓⵖⵍⵓ ⵉⵎⵓⵏ ⴷ ⵉⵣⵎⴰⵣ ⴰⴽⴽⵯ, ⴷ ⵜⵍⵍⴰ ⴷⴰⵔⵙ ⵎⵏⴰⵡⵜ ⵏ ⵉⴼⵔⵉⵙⵏ ⵏⴰⵃⵢⴰⵜⵏ ⵅⴼ ⵉⴼⵔⵉⵙⵏ ⵍⵍⵉ ⵉⵍⵍⴰⵏ ⴳ ⵜⵎⵏⴰⴹⵜ ⵏⵉⵖ ⵜⵇⴱⵉⵍⵜ ⵏⵉⵖ ⵜⵎⴰⵣⵉⵔⵜ ⵢⴰⴹⵏⵉⵏ. ⵎⴰⵢⴰⴷ ⵉⵎⵏⵜⵉⵍ ⵏⵏⵙ ⵉⴳⴰ ⴰⵙⴳⴷ, ⵜⴰⴷⵍⵙⴰ, ⴷ ⵜⵓⵚⴽⵉⵡⵜ ⵜⴰⵏⴰⵎⵓⵏⵜ ⵏ ⵜⵔⴰⴱⴱⵓⵜ ⵜⴰⵏⴼⴳⴰⵏⵜ ⴰⵏⵏ, ⴷ ⴰⵣⵔⴼ ⴰⵡⴷ ⵏⵜⵜⴰ ⵉⴳⴰ ⵢⴰⵏ ⵙⴳ ⵓⴷⵎⴰⵡⵏ ⵏ ⵜⵎⴰⴳⵉⵜ ⵏ ⵓⴼⴳⴰⵏ.

ⴰⵣⵔⴼ ⴳ ⵜⴰⵙⵔⵜⵉⵜ ⴷ ⵓⵙⵙⵓⵏ ⴰⵣⵣⵔⴰⴼ ⴳⴰⵜ ⵉⵍⴳⴰⵎⴰⵏ ⵍⵍⵉ ⵉⴹⴼⵓⵕⵏ ⵉⵣⵔⴼⴰⵏ ⵓⵍⴰ ⵜⴰⴽⴰⵜⵉⵏ ⵏⴳⵔ ⵎⵉⴷⴷⵏ ⴷ ⵜⵎⴰⴷⴷⴰⵙⵜ ⵏⵉⵖ *ⵓⵡⴰⵏⴽ*. ⴷ ⵉⵎⵓⵔⵔⴰ ⵉ ⵡⵉⵍⵍⵉ ⵉⵥⵥⴰⵏ ⵉⵙⵍⴳⴰⵏⴻⵏ . ⵎⴰⵛ ⵎⵛⵓⵛⴽⴰⵏ ⵜⵓⴳⵜ ⵏ ⵉⵎⴰⵙⵙⵏⴰⵏ ⵉⵙ ⵉⴳ: ⵓⵙⵎⵓⵏ ⵏ ⵉⵍⴳⴰⵎⴰⵏ ⵏ ⵓⵣⵔⴼ ⴳⴰⵏ ⵙⵙⵉⴷⵙ ⴷ ⴰⵣⵣⵓⵛⵛⵍ .

ⴰⵣⵔⴼ ⵉⵜⵓⴱⴹⴰ ⴼ ⵙⵉⵏ ⵉⵥⵍⴰⵏ: *[[ⴰⵣⵔⴼ ⵓⵙⵍⵉⴳ]]* ⵉⵙⵙⵓⵎⴽ ⵙ ⵓⵙⵎⵓⵏ ⵏ ⵎⴰⵕⵕⴰ ⵉⵎⵖⴰⵏⴰⵏ ⵍⵍⵉ ⴳⴰ ⴰⵎⵇⵓⵏ ⵏⵏⵙⵏ ⴳⵔ ⵎⵉⴷⴷⵏ, ⵓⵏⴰⵎⴰⴽ ⵏ ⵎⴰⵢⴰⴷ ⵉⴳ ⵉⵎⵖⴰⵏⴰⵏ ⵡⴰⵔ ⵓⴼⵔⵉⵙ ⵏ ⵜⴰⵏⴱⴹⴰⵜ, ⴳ ⵜⴳⵉⵔⴰ ⴰⵣⵔⴼ ⵓⵙⵍⵉⴳ ⵏⵜⴰ ⴰ ⵉⵙⴷⵓⵙⵏ ⵜⵣⴷⴰⵢⵉⵏ ⵏⴳⵔ ⵜⵉⵎⴷⴷⴰⵙⵉⵏ ⴷ ⵎⵉⴷⴷⵏ. ⴷ ⵉⵍⵍⴰ *[[ⴰⵣⵔⴼ ⴰⵣⴰⴳⵣ]]* ⵉⵙⵙⵓⵎⴽ ⵙ ⵉⵎⵖⴰⵏⴰⵏ ⵍⵉ ⵍⵍⴰⵏ ⴳⵔ ⴰⵀⵏⴰⴽ ⵉⴹⴼⵓⵔ ⴰⵡⵏⴰⴽ ⴷ ⵡⵉⵢⵢⴰⴹ . ⵣ ⵉⵙⵍⴳⴰⵏⴻⵏ ⵉⴽⵙⵡⴰⵜⵏ ⵍⵉ ⴰⵙ ⵉⴹⴼⵓⵔⵏ: *ⴰⵙⵍⴳⴰⵏ ⴰⵎⵙⵙⵓⴳⵓⵔ, ⴰⵙⵍⴳⴰⵏ ⴰⵥⵕⴼⴰⵏ, ⴰⵙⵍⴳⴰⵏ ⴰⴷⵙⵜⵔ* ⴷ ⵡⵉⵢⵢⴰⴹ.

## ⴰⵣⵔⴼ ⴷ ⵜⴰⴱⴰⴹⴰ

## ⴰⵣⵔⴼ ⴷ ⵜⵓⵎⴰⵏⵜ ⵜⴰⵏⴰⵎⵓⵏⵜ

## ⴷ ⵜⴰⴱⵔⵉⴷⵜ
ⵏⵣⵎⵔ ⴰⴷ ⵏⵙⴼⵔⵓ ⴰⵣⵔⴼ ⴷ ⵉⵏⴱⴹⵉⵜⵏ ⴷ ⵎⴰⵕⵕⴰ ⵎⴰⴷ ⴷⵉⵙ ⵉⵇⵇⵏ ⵙ ⵓⵎⴰⵙⵙⴰⵏ ⴰⵙⵍⴳⴰⵏ ⴷ ⵉⵎⵏⴰⴷⵏ ⵏ ⵉⵙⵍⵎⴰⴷⵏ ⵏ ⵓⵣⵔⴼ, ⴰⵎⴰⵙⵙⴰⵏ ⴰⵙⵍⴳⴰⵏ ⴰⵔ ⴰⵖ ⵉⵜⵜⴰⵡⵙ ⴳ ⵓⵔⵎⴰⵙ ⵏ ⵉⵎⴰⵏ ⵏ ⵓⵣⵔⴼ ⴳ ⵎⴰⴷ ⵉⵥⵍⵉⵏ ⵙ ⵉⵣⵔⴼⴰⵏ, ⵓⵛⵛⵉⵍ, ⵉⵍⵓⴳⵏⵏ ⵏⵏⴰ ⵉⵙⵓⴷⵙⵏ ⵡⴰⵎⵓⵏ.

## ⴰⵢⵢⴰⵡⵏ

## ⴳ ⵓⵎⵣⵔⵓⵢ
ⵉⴳⴰ ⵓⵣⵔⴼ ⵢⴰⵜ ⵙⴳ ⵜⵎⴰⵜⴰⵔⵉⵏ ⵏ ⵓⵙⴱⵓⵖⵍⵓ ⴷ ⵜⵖⵔⵎⴰ ⴷⴰⵔⵓ ⵡⴰⵎⵓⵏ, ⵙ ⵓⵎⵣⵔⵓⵢ ⴳⴰⵏ ⵉⵙⵍⴳⵏⵏ ⵏ **ⵃⴰⵎⵓⵕⴰⴱⵉ** ⵉⵙⵍⴳⵏⵏ ⵉⵎⵣⵡⴰⵔⵏⵏ ⴳ ⵓⵎⵣⵔⵓⵢ ⵏ ⵓⴼⴳⴰⵏ ⴷⴰⵔⵙⵏ ⵜⵣⴷⴰⵢⵜ ⵙ ⵜⵖⴰⵔⵉⵡⵉⵏ ⴷ ⵜⵓⵔⴷⵉⵜ ⵜⴰⴽⵓⵢⴰⵙⵙⵜ, ⵉⵍⵎⵎⴰ ⵣⵔⵉⵏ ⵜⴰⵙⵓⵜⵉⵏ ⵅⴼ ⵜⴰⵙⵓⵜⵉⵏ ⴷⴰⵔ ⵎⴰⵕⵕⴰ ⵜⵖⵔⵎⴰⵜⵉⵏ ⵏⵏⴰ ⵉⵜⵜⵙⴳⴳⵉⴷⵉⵏ ⵓⵣⵔⴼ ⵙ ⵜⵖⴰⵔⴰⵙⵜ ⵏⵏⵙⵏ ⴷ ⵜⴷⵍⵙⴰ ⵏⵏⵙⵏ, ⵉⵍⵎⵎⴰ ⴰⴷ ⴼⴼⵖⵏ ⵉⵙⵍⴳⵏⵏ ⵏ ⵓⵙⴳⴷ.
## ⴰⵣⵔⴼ ⴷⴰⵔ ⵉⵎⴰⵣⵉⵖⵏ
ⴰⵣⵔⴼ
ⵏⵖ ⵉⵏⴼⵍⴰⵙ  ⵉⴳⴰ ⵜⵓⴳⵜ ⵏ ⵉⵙⵍⴳⵏⵏ ⴰⵔ ⵜⵉⵍⵉⵏ ⴳ ⵜⵎⵉⵣⴰⵔ ⵏ ⵉⵎⴰⵣⵉⵖⵏ, ⵎⵙⴰⵙⴰⵏ ⴼⵍⵍⴰⵙⵏ ⵜⵓⴳⵜ ⵏ ⵜⵇⴱⵉⵍⵉⵏ  ⴰⴼⴰⴷ ⴰⴷⵙⵓⴷⵙⵏ ⵜⵓⴷⵔⵜ ⵏⵙⵏ ⵏⴳⵔ ⵜⵉⵇⴱⵉⵍⵉⵏ ⴷ ⵎⵉⴷⴷⵏ. ⴷ ⵉⵟⴰⴼ ⴰⵙⵇⵇⵉⵎ  ,ⴽⵓ ⵜⵇⵇⴱⵉⵍⵜ ⴰⵔ ⵉⵜⵍⵉ ⵓⵙⴽⵏⴰⴼ ⵏⵏⵙ ⴳⵉⵙ ⴷ ⴰⵔ ⵜⵉⵍⵍⵉⵏ ⵉⵙⵜⴰⵢⵏ ⴷ ⵜⵡⴰⵍⴰ ⵅⴼ ⵉⴱⴹⵉ  ⴷⴰⵢ ⵜⵉⵍⵍⵉ ⵢⴰⵏ ⵓⵡⵇⵇⵔ ⵉ ⵡⵏⵓⵃⵢⵓ ⵏ ⵓⵙⴳⴷ ⴷ ⵓⵟⵟⵓⵏ ⵏ ⵜⵇⴱⵉⵍⵜ, ⴷ ⵉⴳⴰ ⵢⴰⵏ  ⵓⴹⴽⵓⵍ ⵏ ⵉⵣⵔⴼⴰⵏ ⵏ ⵓⴼⴳⴰⵏ .ⴷ ⴰⵔ ⴰⴽⴰⵏ ⴰⵜⵉⴳ ⵉ ⵜⵓⴷⵔⵜ ⵏ ⵓⴼⴳⴰⵏ ⴷ  ⴰⵔ ⵙⵡⵓⴷⴷⵓⵏ ⵜⵉⵎⴳⵉⵡⵉⵏ ⵏ ⵓⴱⵟⵓ ⵏ ⵡⴰⵎⴰⵏ , ⵉⴱⴽⴽⵉⴹⵏ, ⴰⵙⵡⵓⴷⴷⵓ ⵏ ⵓⵎⵇⵓⵏ ⵏⴳⵔ ⵜⵉⵇⴱⵉⵍⵉⵏ ⵏⵖ ⴰⵡⵊⴰ ,ⵉⵡⵓⵜⵜⴰ ⴷ ⵉⵎⵓⴽⵔⵉⵙⵏ ⵍⵍⵉ ⵍⴰⵏ.
ⵉⵍⵍⴰ ⴷⴰⵖ ⴰⵙⵓⴷⵙ ⵏ ⵜⴰⵎⴰⵣⴰⵍⵜ ⵍⵍⵉ ⵉⵜⵉⵏⵏⵉ ⵎⴰⵙⴷ ⵜⴰⵎⵟⵟⵓⴹⵜ ⵜⴳⴰ ⵜⴰⵎⵛⵔⵔⴽⵜ ⵏ ⵓⵔⴳⴰⵣ ⴳ ⵡⴰⵢⴷⴰ ⴷ ⵉⴷⵔⵉⵎⵏ ⵏⵏⴰ ⵜⵙⴽⵔ ⵜⴰⵡⵊⴰ ⵏⵙⵏ ⴹⴰⵕⵜ ⵍⵉⵜⵉⵀⴰⵍ , ⴷⴰ ⵜⴰⵙⵙⵉ ⵜⵉⵔⵎⵜ/ⵜⴰⵖⴰⵎⵜ ⵏⵙ, ⴽⵓⴷⵏⴰ ⵉⵔⵥⵎ ⴰⵙ ⵏⵖ ⵉⵎⵎⵜ.  
ⵎⴰ ⵢⴰⴷ ⴰⵔ ⴰⵖ ⵉⵎⴰⵍ ⵎⴰⵙⴷ ⵉⵎⴰⵣⵉⵖⵏ ⴽⴰⵏⵜⵉⵏ ⴰⵔ ⵙⵡⵓⴷⴷⵓⵏ ⵜⵉⵎⵓⴽⵔⵉⵙⵉⵏ ⵏⵏⵙⵏ ⵙ ⵜⴰⵏⵣⵣⵔⴼⵓⵜ ⴷ ⵜⴳⴷⵓⴷⵜ ,ⵉⵙⵍⴳⴰⵏ ⴰⴷ ⴰⵔ ⵜⵜ ⵙⵏⴼⵓⵍ ⵜⵇⴱⵉⵍⵜ ⵅⴼ ⵜⴰⵏⴰⴼⵓⵜ ⵏ ⵡⴰⵎⵓⵏ, ⴷⴰ ⵜⵜⴰⵔⴰⵏ ⵉⵙⵍⴳⴰⵏ ⴰⴷ ⴼ ⵜⵉⴼⵉⵍⵉⵏ.
ⵜⴰⵏⴰⴼⵓⵜ ,ⵜⴰⵎⵓⵏⵜ, ⵜⵉⵍⴻⵍⵉ, ⴰⴽⴰⵎ ⵅⴼ ⴰⴼⵔⴰ ⴷ ⴰⵜⵉⴳ ⵉ ⵜⵓⴷⵔⵜ ⴳⴰⵏ ⵣⵖ ⵉⵎⵏⵣⴰⵢⵏ ⵏ ⵓⵙⵍⴳⵏ ⴷⴰⵔⵙⵏ.
ⵉⵣⵔⴼⴰⵏ ,ⵉⵏⴼⵍⴰⵙ, ⴰⵎⵙⵎⵎⵓⵙ ⴰⵢⵜ ⵄⵟⵟⴰ ⴷ ⴰⵢⵜ ⵕⴱⵄⵉⵏ  ⴳⴰⵏ ⴰⴽⴽⵯ ⵉⵙⵎⴰⵡⵏ ⵏ ⵉⵙⵍⴳⴰⵏⵏ ⵎⵛⵓⵛⴽⴰⵏ ⴼⵍⵍⴰⵙ , ⵎⴰⵢⴰⴷ ⴰⵢ ⵎⴰⵍⵍⴰⵏ ⵜⴰⵎⵓⵏⵜ ⴷ ⵜⴳⴳⴰⵍⵜ ⵏ ⵉⵎⴰⵣⵉⵖⵏ ⴰⴽⴽⵯ ⴳ ⵜⵉⵣⵉ ⵏ  ⵜⴰⵙⵙⴰⵙⵉⵏ ⴰⵎ  ⵉⵎⵏⵖⵉ ⴷ ⴱⵓⵀⵢⵢⵓⴼ.

## ⵉⵏⵎⴰⵍⵏ ⴷ ⵜⵉⵎⴰⴷⴷⴰⵙⵉⵏ ⵓⵙⵙⵍⴳⴰⵏ
*ⴰⵙⵍⴳⵏ ⵏ ⵓⵖⵔⵉⵎ 
*ⴰⵙⵍⴳⴰⵏ ⵉⵜⵓⴱⴹⴰⵏ.
*ⵉⵙⵍⴳⴰⵏ ⵏ ⵓⵙⴳⴷ
*ⴰⵙⵍⴳⴰⵏ ⵓⵏⵎⴰⵍⴰⵢ

## ⵉⵙⴰⵖⵓⵍⵏ ⵏ ⵓⵣⵔⴼ
*ⵜⴰⵎⵏⴹⴰⵡⵜ .
*ⵜⴰⵏⵓⵎⵉ.
*ⴰⵣⵣⵔⴰⴼ.

## ⵉⵙⴰⵖⵓⵍⵏ